Gofal Cymdeithasol, Cymru Enwi, cychwyn a chymhwyso 1 1 Enw’r Rheoliadau hyn yw Rheoliadau Cynllunio Gofal ac Adolygu Achosion (Diwygiadau Amrywiol) (Cymru) 2017. 2 Daw’r Rheoliadau hyn i rym ar 23 Gorffennaf 2017. 3 Mae’r Rheoliadau hyn yn gymwys o ran Cymru. Diwygio Rheoliadau Adolygu Achosion Plant (Cymru) 2007 2 1 Mae Rheoliadau Adolygu Achosion Plant (Cymru) 2007 wedi eu diwygio fel a ganlyn. 2 Yn rheoliad 1(2) (enwi, cychwyn, dehongli a chymhwyso), yn y lle priodol mewnosoder y canlynol— mae i “corff partneriaeth” (“ partnership body ”) yr ystyr a roddir yn rheoliad 1(4) o’r Rheoliadau Partneriaeth; ystyr “y Rheoliadau Partneriaeth” (“ the Partnership Regulations ”) yw Rheoliadau Trefniadau Partneriaeth (Cymru) 2015 ; mae i “rhiant” (“ parent ”), mewn perthynas â phlentyn sy’n rhan o deulu sy’n cael cymorth gan dîm integredig cymorth i deuluoedd, yr ystyr a roddir yn rheoliad 18(5) o’r Rheoliadau Partneriaeth; mae i “teulu” (“ family ”), mewn perthynas â phlentyn sy’n rhan o deulu sy’n cael cymorth gan dîm integredig cymorth i deuluoedd, yr ystyr a roddir yn rheoliad 18(3) o’r Rheoliadau Partneriaeth; ystyr “tîm integredig cymorth i deuluoedd” (“ IFS team ”) yw tîm integredig cymorth i deuluoedd sydd wedi ei sefydlu gan gorff partneriaeth yn unol â’r Rheoliadau Partneriaeth ;. . 3 Yn rheoliad 4 (amser pan fo’n rhaid adolygu pob achos), ym mharagraff (3) hepgorer y geiriau “swyddog adolygu annibynnol yn cyfarwyddo hynny” a mewnosoder yr is-baragraffau a ganlyn— a swyddog adolygu annibynnol yn cyfarwyddo hynny, neu b plentyn yn rhan o deulu y mae ei achos wedi ei gyfeirio at dîm integredig cymorth i deuluoedd a bod y teulu wedi ei hysbysu y bydd ei achos yn cael ei gefnogi gan y tîm hwnnw. . 4 Yn rheoliad 6 (ystyriaethau y mae awdurdodau cyfrifol i roi sylw iddynt)— a ailrifer y ddarpariaeth bresennol yn baragraff (1); b ar ôl paragraff (1) (fel y’i hailrifir), mewnosoder y paragraff a ganlyn— 2 Mae’r ystyriaethau ychwanegol y mae’n rhaid i’r awdurdod cyfrifol roi sylw iddynt wrth adolygu achos plentyn pan fo’r plentyn yn rhan o deulu sy’n cael ei gefnogi gan dîm integredig cymorth i deuluoedd wedi eu nodi yn Atodlen 5. . 5 Yn rheoliad 8 (ymgynghori, cymryd rhan a hysbysu)— a ym mharagraff (1), yn union cyn is-baragraff (d), hepgorer y gair “a” a mewnosoder yr is-baragraff a ganlyn— cha yn achos plentyn y mae ei deulu yn cael ei gefnogi gan dîm integredig cymorth i deuluoedd, aelod o’r tîm hwnnw; a ; b ym mharagraff (3), yn union cyn is-baragraff (d), hepgorer y gair “a” a mewnosoder yr is-baragraff a ganlyn— cha yn achos plentyn y mae ei deulu yn cael ei gefnogi gan dîm integredig cymorth i deuluoedd, aelod o’r tîm hwnnw; a . 6 Ar ôl Atodlen 3 (ystyriaethau iechyd y mae awdurdodau cyfrifol i roi sylw iddynt), mewnosoder fel Atodlen 5 yr Atodlen a nodir yn Atodlen 2 i’r Rheoliadau hyn. Diwygio Rheoliadau Gofal a Chymorth (Cynllunio Gofal) (Cymru) 2015 3 1 Mae Rheoliadau Gofal a Chymorth (Cynllunio Gofal) (Cymru) 2015 wedi eu diwygio fel a ganlyn. 2 Yn rheoliad 1(3) (enwi, cychwyn, cymhwyso a dehongli), yn y lle priodol mewnosoder y canlynol— mae i “corff partneriaeth” (“ partnership body ”) yr ystyr a roddir yn rheoliad 1(4) o’r Rheoliadau Partneriaeth; ystyr “y Rheoliadau Partneriaeth” (“ the Partnership Regulations ”) yw Rheoliadau Trefniadau Partneriaeth (Cymru) 2015 ; mae i “rhiant” (“ parent ”), mewn perthynas â phlentyn sy’n rhan o deulu sy’n cael cymorth gan dîm integredig cymorth i deuluoedd, yr ystyr a roddir yn rheoliad 18(5) o’r Rheoliadau Partneriaeth; mae i “teulu” (“ family ”), mewn perthynas â pherson sy’n rhan o deulu sy’n cael cymorth gan dîm integredig cymorth i deuluoedd, yr ystyr a roddir yn rheoliad 18(3) o’r Rheoliadau Partneriaeth; ystyr “tîm integredig cymorth i deuluoedd” (“ IFS team ”) yw tîm integredig cymorth i deuluoedd sydd wedi ei sefydlu gan gorff partneriaeth yn unol â’r Rheoliadau Partneriaeth ;. . 3 Yn rheoliad 4 (adolygu cynlluniau)— a ar ôl paragraff (1) mewnosoder y canlynol— 1A Rhaid i’r awdurdod lleol adolygu cynllun gofal a chymorth neu gynllun cymorth os yw’r person y mae’r cynllun yn ymwneud ag ef yn rhan o deulu y mae ei achos wedi ei atgyfeirio at dîm integredig cymorth i deuluoedd a bod y teulu wedi ei hysbysu y bydd ei achos yn cael ei gefnogi gan y tîm hwnnw. . b ar ôl paragraff (2) mewnosoder y canlynol— 3 Mae’r ystyriaethau y mae’n rhaid i’r awdurdod lleol roi sylw iddynt wrth adolygu cynllun gofal a chymorth neu gynllun cymorth person pan fo’r person yn rhan o deulu sy’n cael ei gefnogi gan dîm integredig cymorth i deuluoedd wedi eu nodi yn yr Atodlen. . 4 Ar ddiwedd y Rheoliadau mewnosoder yr Atodlen a nodir yn Atodlen 3 i’r Rheoliadau hyn. Diwygio Rheoliadau Cynllunio Gofal, Lleoli ac Adolygu Achosion (Cymru) 2015 4 1 Mae Rheoliadau Cynllunio Gofal, Lleoli ac Adolygu Achosion (Cymru) 2015 wedi eu diwygio fel a ganlyn. 2 Yn rheoliad 2(1) (dehongli)— a yn y lle priodol mewnosoder— “mae i “corff partneriaeth” (“ partnership body ”) yr ystyr a roddir yn rheoliad 1(4) o’r Rheoliadau Partneriaeth; ystyr “y Rheoliadau Partneriaeth” (“ the Partnership Regulations ”) yw Rheoliadau Trefniadau Partneriaeth (Cymru) 2015 ;”; a yn lle’r diffiniad o “tîm integredig cymorth i deuluoedd” rhodder y canlynol— “ystyr “tîm integredig cymorth i deuluoedd” (“ IFS team ”) yw tîm integredig cymorth i deuluoedd sydd wedi ei sefydlu gan gorff partneriaeth yn unol â’r Rheoliadau Partneriaeth ;”. 3 Yn rheoliad 41 (ystyriaethau y mae’n rhaid i’r awdurdod cyfrifol roi sylw iddynt)— a ym mharagraff (1) yn lle “mharagraff 1” rhodder “mharagraffau 1 i 17”, b ym mharagraff (2) yn lle “mharagraff 2” rhodder “mharagraffau 18 i 26”, c ar ôl paragraff (2) mewnosoder y paragraff a ganlyn— 3 Ym mharagraff (2) ac yn Atodlen 8— mae i “teulu” (“ family ”) yr ystyr a roddir yn rheoliad 18(3) o’r Rheoliadau Partneriaeth . . 4 Yn rheoliad 57 (addasiadau i Ran 2), ym mharagraff (4)(b) yn lle “rheoliad (5)” rhodder “rheoliad 7(5)”. 5 Yn Atodlen 8 (ystyriaethau y mae’n rhaid i’r awdurdod cyfrifol roi sylw iddynt wrth adolygu achos C), ar ôl paragraff 17 mewnosoder y canlynol— 18 Manylion am unrhyw gynllun gofal neu gynllun triniaeth iechyd ar gyfer P. 19 Manylion am unrhyw gymorth neu wasanaethau a ddarperir ar gyfer P gan unrhyw berson. 20 Unrhyw newidiadau yng ngallu P i ofalu am blant, ac yn enwedig mewn perthynas ag C, o ganlyniad i’r gwasanaethau gofal iechyd neu ofal cymdeithasol a ddarperir gan unrhyw berson, neu o ganlyniad i unrhyw ffactorau eraill. 21 Unrhyw newidiadau yn amgylchiadau’r teulu ers yr adolygiad diwethaf. 22 Unrhyw ddigwyddiadau arwyddocaol y tu allan i’r teulu sy’n berthnasol. 23 Unrhyw anawsterau y gall y teulu fod wedi eu cael wrth ymwneud â’r tîm integredig cymorth i deuluoedd. 24 A oes unrhyw wrthdaro rhwng anghenion C ac anghenion P, neu anghenion unrhyw aelod arall o aelwyd P, a sut y gellir datrys hyn. 25 Yr angen i baratoi i ddod â rhan y tîm integredig cymorth i deuluoedd i ben. 26 Ym mharagraffau 18 i 25— Mae “P” i gael ei ddehongli fel pe bai’n gyfeiriad at “rhiant” o fewn yr ystyr a roddir yn rheoliad 18(5) o’r Rheoliadau Partneriaeth. . Rebecca Evans Gweinidog Iechyd y Cyhoedd a Gwasanaethau Cymdeithasol, o dan awdurdod Ysgrifennydd y Cabinet dros Iechyd, Llesiant a Chwaraeon, un o Weinidogion Cymru 26 Mehefin 2017